《丙辰仍宿清泉寺》
宋代·黄庭坚

山农居负山，呼集来苦迟。
既来授政役，谣诼谓余欺。
按省其家赀，可忍鞭抶之。
恩言谕公家，疑阻久乃随。
滕口终自愧，吾敢乏王师。
官宁惮淹留，职在拊惸嫠。
所将部曲多，溷汝父老为。
西山失半壁，且复下囊辎。
啼鸦散篇帙，休吏税巾衣。
石泉鼓坎坎，竹风吹参差。
书冷行熠燿，壁虫催杼机。
昏釭夜未央，高枕梦登巘。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。